15 beseer toe taxi, 2 motors botsDie toneel. Foto: Verskaf. Soveel as 15 mense is gering tot matig beseer toe ŉ taxi en twee motors Sondag op die N14 in Krugersdorp gebots het. Annine Siddall, woordvoerder van ER24, het gesê hul paramedici is om 11:25 na die toneel ontbied en het die meeste van die passasiers buite die taxi aangetref. Sewe van die beseerdes is deur ER24 na hospitale vervoer vir mediese behandeling. Agt beseerdes is volgens Siddall deur ander nooddienste na die hospitaal vervoer het. Die omstandighede rondom die voorval is in dié stadium nog nie bekend nie. Die polisie ondersoek die voorval. Die toneel. Foto: Verskaf.